Soulmate Hingga Jannah

Soulmate Hingga Jannah merupakan filem drama komedi romantik Malaysia 2017 arahan Abdul Razak Mohaideen terbitan FiTA Studios Sdn. Bhd. Filem ini dibintangi oleh Taufik Batisah, Raja Ilya dan Erra Fazira serta menampilan barisan pelakon lain. Filem ini ditayangkan pada 16 Februari 2017. Sebuah novel adaptasi filem dengan tajuk sama telah diterbitkan dan ditulis oleh Ayu Haswinda.

Plot
Seorang gadis kampung Rokiah (Raja Ilya) bersemangat apabila mendapat tawaran kerja di sebuah syarikat korporat di Kuala Lumpur. Malangnya dia terpaksa bekerja di bawah seorang bos kejam bernama Azmeer (Taufik Batisah) yang merasakan dirinya "En. Sempurna". Namun semakin lama, Azmeer mula berubah hati kepada Rokiah yang mengingatkannya kepada arwah isterinya, Khalisa. Bagaimanapun, dia berada dalam keadaan dilema kerana dia telah berjanji kepada isterinya yang dia tidak akan jatuh cinta dan berkahwin dengan wanita lain.

Pelakon
 Taufik Batisah sebagai Azmeer			 	
 Raja Ilya	sebagai Rokiah
 Reen Rahim sebagai Khalisa
 Erra Fazira sebagai Ira
 Douglas Lim sebagai Jackie
 Azhari Zain sebagai Malik
 Nad Zainal sebagai Zana

Penerbitan
Soulmate Hingga Jannah diarahkan oleh A. Razak Mohaideen yang terkenal dengan beberapa filem arahannya termasuk Jutawan Fakir (2003) dan 7 Perhentian (2004). Ia merupakan filem ke-40 arahannya, filem ini pada awalnya diberi tajuk Soulmate, namun terpaksa dipanjangkan atas permintaan Lembaga Penapisan Filem Malaysia (LPF). Razak berkata dalam temuramah bersama Sinar Harian:

Penggambaran filem ini dijalankan selama dua minggu di Chiang Mai, Thailand dan selebihnya dijalankan di Kuala Lumpur, Shah Alam, Petaling Jaya dan Klang. Penyanyi Singapura, Taufik Batisah memegang watak utama sebagai Azmeer, Soulmate Hingga Jannah merupakan filem keduanya selepas Dukun Dr. Dani (2016).

Keluaran dan sambutan
Soulmate Hingga Jannah dikeluarkan pada 16 Februari 2017 di pawagam seluruh Malaysia dan telah meraih kutipan sebanyak RM200, 000 selepas seminggu ditayangkan. Filem ini menerima ulasan negatif daripada pengkritik filem, Shazryn Mohd Faizal dari mStar Online melihat filem ini sebagai sebuah “cerita cinta yang kurang jiwa”. Tahir Alhamzah dari New Straits Times pula berkata: "Kadang-kadang ia datang apabila seseorang paling tidak mengharapkannya, atau bahkan tidak bersedia untuk itu. Tetapi apabila ia berlaku, tidak ada yang menghalangnya; walaupun hubungan itu kelihatan tidak mungkin."

Rujukan

Pautan luar
 

Filem 2017
Filem Malaysia tahun 2017
Filem drama Malaysia
Filem komedi Malaysia
Filem cinta Malaysia
Filem arahan A. Razak Mohaideen